GiliGold/VAD_KnessetCorpus huggingface dataset:
מיכל מרים וולדיגר: אני יכולה לחזור על כל מה שאמרו פה.
רם בן ברק: מיכל, היו לך חמש-שש דקות, דיברת הכול.
מיכל מרים וולדיגר: הוא מתקיף אותנו, אני מחזירה.
רון כץ: תודה, אדוני.
רון כץ: יושבים פה באמת האנשים - - -
שמחה רוטמן: חשבתי שהדיון הוא על השאלה מה ההסכם.
שמחה רוטמן: אני שומע התקפה על האופוזיציה.
מיכל מרים וולדיגר: רק ירידות על האופוזיציה, פופוליזם טהור.
רון כץ: שמחה, אני לא מנהל איתך את הדיון.
רם בן ברק: שמחה, עם כל הכבוד לך, הייתה כאן מתקפה ישירה על ראש הממשלה ולא הגבתי כלום.
רון כץ: בדיוק.
רון כץ: יפה.
שמחה רוטמן: כל כך רצית, ואז הוא הפריע.
רם בן ברק: אז תפסיק לבלבל את המוח.
רון כץ: די, שמחה, שמחה, תתקדם.
שמחה רוטמן: כשהייתה מתקפה על ראש הממשלה הוא הפריע, כך הוא אמר, הוא הודה בזה לפחות.
רון כץ: שמחה, אנחנו מבינים את הקו שלכם, אנחנו מבינים שאתם צריכים להיות נגד, אנחנו מבינים שיש בחירות, אבל בואו, תעשו לעצמכם טובה, תקשיבו לאנשים האלה אחר כך בשקט, תבינו איזה דבר היסטורי הם עשו.
רון כץ: הם עשו ביחד עם ראש הממשלה לטובת מדינת ישראל.
יריב לוין: אבל הסכם היסטורי לא צריך לבוא לאישור הכנסת לשיטתך?
רון כץ: יריב, לך אני אף פעם לא מפריע.
יריב לוין: טוב, אז תענה לי על השאלה הזאת.
יריב לוין: אם ההסכם היסטורי הוא לא צריך לבוא לאישור הכנסת?
רון כץ: אם הייתה כנסת קצת יותר אחראית, יריב, ואתה יודע את זה, ואתה יודע את זה כי יש לנו שיחות ארוכות בנושא הזה.
רון כץ: אתם הייתם נגד כל דבר.
רון כץ: אתם הייתם נגד כל דבר, כולל ערכות אונס.
רון כץ: אני לא רוצה לתת את זה, זאת רשימה הזויה של דברים שאתם הצבעתם נגד, אז בואו לא נדבר על זה.
מיכל מרים וולדיגר: רון, תגיד, אתה נורמלי?
מיכל מרים וולדיגר: נראה לך את החוקים שאתה הצבעת נגד ותתבייש.
רון כץ: יש פה הזדמנות היסטורית לטובת מדינת ישראל.
רון כץ: אין לנו חיילים מיותרים לשלוח לחזית.
יואב קיש: הצבעת נגד ועדת חקירה לאונס חיילות.
יואב קיש: הצבעת נגד אונס חיילות.
רון כץ: כי אתם רוצים עוד חצי לייק וכי אתם רוצים עוד איזו כותרת בעיתון.
רון כץ: אז קחו את כל הכותרות בעיתון, ותנו לנו לעשות את העבודה.
יואב קיש: הצבעת נגד אונס חיילות שרצינו לבדוק ולא הצלחנו.
רון כץ: די, מספיק.
רון כץ: אתה רוצה שאני אגיד לכם על מה אתם הצבעתם נגד?
יואב קיש: אתה מדבר איתי על פופוליזם?
יואב קיש: אתם, כל השורה הזו הצביעה נגד כשרצינו לבדוק את אונס החיילות.
יואב קיש: אז על מה אתה מדבר?
רון כץ: אתה רוצה שאני אגיד לך על מה אתם הצבעתם נגד?
רון כץ: בגללכם אין לאזרחים ישראלים ויזות לארצות הברית.
מיכל מרים וולדיגר: אז תפטר אותנו.
שמחה רוטמן: בהזדמנות זו אני רוצה לאחל גם לרון כץ הצלחה בפריימריז.
שמחה רוטמן: אתם לא מבינים - - -
רון כץ: לא הבנתי מה אתה רוצה להגיד.
רון כץ: ראינו את הפריימריז שלכם, ראינו גם איזה מממשלה אתם רוצים להקים.
נירה שפק: אני רוצה להתייחס למה שהוצג בוועדות, מה שהוצג פה, החומרים שניתנו לנו וחוות הדעת שניתנו לנו.
נירה שפק: מה למדתי מהסקירות המקצועיות?
נירה שפק: למדתי שההסכם הוא נכון, חשוב, נדרש ועכשיו.
נירה שפק: אני שמחה שיש פה מנהיגות וראש ממשלה שלא מפחד לקבל החלטות, וגם מנהל את זה בהערכות מצב עם הדרגים המקצועיים הנכונים ויודע לקבל החלטה.
נירה שפק: יודע לזהות הזדמנויות, יודע לזהות סיכונים.
נירה שפק: בוצע הליך – ואחד הדברים שאני ביקשתי לראות זה את התהליך הסדור שנעשה כאן – ניתוח שלם של הזדמנויות ואיומים, חוזקות וחולשות של התהליך הזה.
נירה שפק: אני אומרת פה שהשאלות שלי נענו במלואן, והיו לא מעט.
נירה שפק: היה כאן צוות מקצועי שנתן לי את הכלים לגבש החלטה לגבי ההצעה הזאת.
נירה שפק: ההבשלה שלו באזור מחלוקת הוא חשוב ועכשיו.
נירה שפק: ההסכם הוא גם הסכם מדיני טוב ואני חושבת שאי-ביצוע שלו יש לו השלכות לא טובות ולכן יש הכרח ודחיפות וחיוניות לאשר ולבצע אותו עכשיו.
נירה שפק: אני רוצה להתייחס לאמירות של חברי וחברות הכנסת פה, של אופוזיציה מול קואליציה.
נירה שפק: הם צורמים לי, כי שמוצג נושא כזה חשוב, זו לא שאלה של קואליציה ואופוזיציה, זו שאלה של מה נכון למדינת ישראל במהותה, מבחינה מדינית, אסטרטגית, ביטחונית וכלכלית.
נירה שפק: לכן זה לא משנה מה השאלה הנשאלת, אם זו קואליציה-אופוזיציה.
נירה שפק: הערכת המצב שהוצגה על-ידי הגורמים השונים הייתה חשובה לי מאוד, גם ההחלטה שלא תהיה השפעה על כריש.
נירה שפק: כריש הוא לא חלק, הוא הנחת יסוד, הוא לא הנחת עבודה כתוצאה מדפ"א X או Y. ההזדמנות לחתימה על הסכם בחלון זמני כזה, לא בטוח שיחזור.
נירה שפק: שוכנעתי.
נירה שפק: יש כאן מערכת ביטחונית שאמרה, כולה, שהמערכת הביטחונית יוצאת מזה לא רק שומרת על ערכיה, אלא גם מטייבת אותם.
נירה שפק: זאת אומרת, יש כאן הליך שכל הגורמים שהופיעו בפנינו בוועדה, כל ראשי הארגונים, אמרו שזה מה שיהיה.
נירה שפק: מבחינה אסטרטגית: הסכם מדיני עם מדינת אויב, סימון קו בין-לאומי עם תמיכה של גורמים בין-לאומיים, הוא חשוב; יש כאן הישג הרתעתי שהושג, של שתי אסדות ושמירת מאזן בין שני הצדדים; יש כאן גורמים מרסנים של חיזבאללה ואיראן שהם לא פחות חשובים; יש הסכמה לאי-תביעות וקו יבשתי; יש כאן גם ביטול דרישות אחרות; יש כאן סיום סכסוך ימי ומאזן הרתעה שמשפיע ומטייב נכסים אסטרטגיים שלנו ואנרגטיים.
נירה שפק: זה בתחום האסטרטגי.
נירה שפק: גם בתחום המדיני הוצגו כאן נושאים שחשוב מאוד שישמעו ויכירו אותם: שימור מלא – אני מדגישה את ה"מלא", כי זה מה שנאמר על-ידי כל הארגונים – של האינטרסים הביטחוניים; יותר מכך, קיבוע מצב, חופש פעולה שהיה באופן חד-צדדי.
נירה שפק: המצב הזה יוצר אפשרות דו-צדדית; הפקדה של הסכמים דו-צדדיים; שימור וטיוב – אני מצטטת – של יכולות ביטחוניות; חיזוק ההכרה בפעילות של המים הקרובים; צמצום יכולות אסקלציה.
נירה שפק: צה"ל הציג חמישה דברים שהוא ביקש שיהיו, קווים אדומים מבחינתו, וכל החמישה הושגו.
נירה שפק: כמו שאמרתי, האינטרסים של צה"ל הושגו במלואם;
נירה שפק: אני חושבת שמבחינה מדינית, כשיש חלון הזדמנויות להגעה להסכם ונשיא שמסיים את תפקידו – והתאריך הוא קבוע, לא אנחנו קבענו אותו – ועל פי החוקה רק הוא יכול לעשות את זה, וההבנה של הגורמים מכל הארגונים שהעריכו שיש כאן תחזית למציאות שלא ניתן יהיה להגיע אליה בזמן הקרוב, כל זה ביחד, אני חושבת שכולנו צריכים לברך על ההסכם הזה.
נירה שפק: אם זה נכון או לא – אז באיזון שהוצג במסמך של היועמ"שית, וזה יוצג בבג"ץ, אני חושבת שזה נעשה בצורה נכונה וטובה.
נירה שפק: אני מזכירה שהסכם ההינתקות, ההסדרות עם החמאס, שחרור מחבלים בעסקת שליט וחסינות ללוחמי חמאס וחיזבאללה נעשו בלי להגיע – והם לא פחות חשובים ומשמעותיים – לכנסת, להצבעה במליאה.
נירה שפק: לכן אני מברכת על ההסכם הזה, בשל כל המרכיבים שאמרתי עד עכשיו.
נירה שפק: תודה לכל מי שנתן לנו את המידע.
רם בן ברק: אחרון הדוברים לפני הסיכום - - -
יואב קיש: אני אשמח לשמוע גם את היועצת המשפטית ומה היא חושבת על נושא ההצבעה בכנסת.
רם בן ברק: תשאל אותה אחרי זה, היא תגיד לך.
יואב קיש: למה, אתה לא רוצה שזה יהיה בפרוטוקול?
רם בן ברק: זה לא קשור לפרוטוקול.
שמחה רוטמן: תשובה לשאלה מה היה ב-2011 – אני מחכה לתשובה הזאת.
דובר: יש חוות דעת כתובה.
רם בן ברק: אתה רוצה לשמוע את חוות הדעת שלה?
רם בן ברק: היא כתובה.
רם בן ברק: היא נמצאת פה ואתה יכול לדבר איתה.
יואב קיש: השאלה אם יש שינוי בעקבות מה שהיא שמעה.
אופיר סופר: אני אדבר מאוד קצר, בעיקר בגלל הסיבה שבניגוד לחבריי אין לי ציפיות מכם.
אופיר סופר: יש לי כבוד גדול לגורמי המקצוע ואני מאמין שכנות דבריכם, אבל עדיין אני חושב שהאחריות כאן – בדגש על היבט ההרתעה ואופן קבלת ההחלטות – חונה אצל הדרג המדיני.
אופיר סופר: הדרג המדיני, דרג מקבלי ההחלטות כאן – נעדר.
אופיר סופר: אז אפשר להגיד שאנחנו שומרים על האינטרסים הביטחוניים.
אופיר סופר: אני חושב שהם היו צריכים לשבת כאן, וכשמדברים על ההיבט הביטחוני אפשר לדבר על מרחב התמרון ועל עוד אילוצים שצה"ל בסוף תמיד צריך לדעת להיות מוכן לכל משימה, אבל אי אפשר לדבר על זה שמשהו שחיזבאללון פשוט רואה בעין פשוטה, וגם באיראן רואים בעין פשוטה וגם ביו"ש וגם בעזה מסתכלים על זה בעין פשוטה, וגם האזרח בישראל רואה בעין פשוטה – הוא רואה כניעה מוחלטת.
אופיר סופר: כניעה מוחלטת נוכח איומים פשוטים, נוכח ההתנהלות שהייתה, וכפי שאמר חברי רוטמן, גם חיזבאללה מזהה – אני מקווה – חלון הזדמנויות.
אופיר סופר: חלון הזדמנויות, כי למדינת ישראל אכן תהיה חובה להשיב את ההרתעה אחר כך.
אופיר סופר: אפשר לחלק – ויש לי המון כבוד לעמוד גלעד – בין הרתעה בהקשר של בניין הכוח ובהקשר של המימוש שלו, אבל בסופו של דבר כשאנחנו משקללים את הדברים, אנחנו נמצאים מול אחד האתגרים הביטחוניים היותר גדולים או הכי גדולים שיש לנו, כי זה לא רק חיזבאללה, אלא זה חיזבאללה כשלוחה של איראן, וזה הדבר החמור כאן.
אופיר סופר: הדבר החמור הוא ההיבט הדמוקרטי, שראש הממשלה שלך שובר שיאים בהתבטאויות המחפירות שלו, בהתבטאויות שאחר כך אתה מתרגם אותן ל"מה צריך את הכנסת, בואו נבטל את הכנסת ובואו נבטל - -
רון כץ: מי תרגם אותם?
רון כץ: אם פנית אלי - - -
אופיר סופר: - - ואת הדמוקרטיה היחידה במזרח התיכון רמסתם עד כלות, הדיון הזה אין ביכולתו להכיל את כובד האחריות שיש בהסכם הזה.
אופיר סופר: אין ביכולתו, וצריך לומר את האמת, גם בגלל הדברים המסווגים לכאורה שיש כאן וגם בגלל תוכן הדיון וגם בגלל שלא נמצאים כאן האנשים הנכונים.
אופיר סופר: לי גם אין ציפיות שמישהו מכם, במפלגה "הכי דמוקרטית" יגלה איזשהו אומץ לב ציבורי ויגיד: חבר'ה, צריך להעביר את זה בכנסת.
אופיר סופר: אתם לא תעשו את זה, אין לכם אומץ לעשות את זה, אתם לא מסוגלים לעשות את זה.
אופיר סופר: לא עשיתם את זה בדברים הרבה יותר פשוטים, הרבה פחות מלחיצים.
אופיר סופר: לכן אין לי ציפיות, ואת זה צריך להגיד לאזרחים בישראל.
אופיר סופר: צריך להגיד לאזרחים בישראל שאנחנו תקווה שאכן נחליף את השלטון הזה במהרה ואת הנזקים שעשיתם – וממשיכים לעשות בכל יום – נדע להזיז אותם הצדה.
אופיר סופר: ואין מה לעשות, מה שיש – נתמודד.
רם בן ברק: אני רוצה להודות לכל האנשים שהגיעו להציג, גם לאנשים ממשרדי הממשלה וגם לאזרחים שטרחו והגיעו - - -
שמחה רוטמן: אדוני היושב-ראש, אמרת שהוא יענה בסוף ולכן ויתרתי שהוא לא יענה תוך כדי הדיבור שלי.
שמחה רוטמן: אמרת שהוא יענה אחרי.
שמחה רוטמן: שאלתי ספציפית מה היה קורה אם ב-2011 היו מאשרים, ואמרת: תחכה לתשובה בסוף.
רם בן ברק: עכשיו אני אתחיל מההתחלה ואתה לא תפריע לי.
רם בן ברק: אני רוצה להודות לכל האנשים ממשרדי הממשלה שהגיעו, לאזרחים שטרחו והגיעו להשמיע את דעתם, לארגונים השונים, אני רוצה להודות לחברי הכנסת שהגיעו לשמוע.
רם בן ברק: אני קצת מצטער שזה לא יותר חברי כנסת, כי אני חושב שהיה כאן דיון שאפשר היה ללמוד ממנו הרבה ולהבין הרבה.
רם בן ברק: קצת חבל לי שלא הגיעו מספיק חברי כנסת.
רם בן ברק: בעניין הזה, אני אומר לכם שהמל"ל יעמיד אנשים כדי שיסבירו את ההסבר לכל חבר כנסת שיחפוץ, ואני קורא לחברי הכנסת שלא היו בדיון לבוא וללמוד את ההסכם הזה לעומק, כי אני חושב - - -
יואב קיש: למה, הם יצטרכו להצביע על זה?
יואב קיש: זה משנה?
יואב קיש: מה זה משנה?
מירב בן ארי: למה לא ללמוד.
יואב קיש: אבל בשביל מה?
מירב בן ארי: למה לא לדעת - - -
אופיר סופר: מירב, תמשיכו לעשות צחוק.
אופיר סופר: זה נקרא לעשות צחוק.
יואב קיש: תמשיכו לעשות צחוק, לא מעניין אתכם - - -
מירב בן ארי: תיכף אני הולכת לבכות בצד.
אופיר סופר: אל תבכי בצד, תבכי אחר כך, אחרי - - -
רם בן ברק: מירב, את מפריעה לי.
רם בן ברק: מילא יואב קיש מפריע לי, אני רגיל, אבל את?
יואב קיש: דרך אגב, זה היה משפט טוב: המל"ל ייתן לכל אחד – בהנחה שהיינו באים להצבעה.
יואב קיש: ברגע שאתם מייתרים את הכנסת, אז אתם עושים צחוק.
רון כץ: יואב, אבל יש יועצת משפטית ויש לה הנחיות.
רון כץ: אנחנו הולכים לפי ההנחיות.
אופיר סופר: אני מזכיר שכל ההסכמים הקשים התקבלו תוך כדי רמיסת הדמוקרטיה.
רם בן ברק: לגופו של עניין, אני יושב כאן מהבוקר בדיונים, בכל שלושת הדיונים שהיו, כולל הדיונים המסווגים.
רם בן ברק: אני יכול להגיד לכם שאני חושב שההסכם הזה הוא הסכם טוב.
רם בן ברק: אני חושב שראש הממשלה לפיד, בניגוד למה שנאמר כאן, ניהל משא ומתן מאוד אחראי, תוך כדי זה שהוא רואה בראייה אסטרטגית את הדברים נכון, והביא לידי הסכם מבלי שהיינו צריכים לשלם מחיר.
רם בן ברק: בדברים מהסוג הזה, כשמדברים איתי על "הרתעה" ו"כוח" ו"אנחנו" ו"זקיפות קומה" וכל הביטויים שאוהבים להגיד, אני נזכר במלחמת יום כיפור ואני נזכר איך נעשו ניסיונות מצד האויב הכי גדול שלנו להגיע להסכם לפי 73' ואנחנו אמרנו שעדיף שארם א-שייח' בלי שלום מאשר שלום בלי שארם א-שייח'.
רם בן ברק: בסופו של דבר שילמנו ב-2,800 הרוגים ובאלפי נפגעי הלם קרב ובאלפי פצועים פיזית.
רם בן ברק: שילמנו מחיר מטורף ובסופו של דבר הגענו לאותו הסכם שהיינו יכולים להגיע גם בלי המלחמה הזאת.
שמחה רוטמן: שאושר בכנסת.
רם בן ברק: לא כל היום אנחנו צריכים להראות כמה אנחנו גיבורים ושאף אחד לא יאיים עלינו.
רם בן ברק: כשצריך להיות נחושים, אנחנו נחושים.
רם בן ברק: כשהיה צריך לעשות את מצעד הדגלים בירושלים, למרות איומי חמאס שהם יירו טילים אם נעשה מצעד דגלים – עשינו מצעד דגלים והם לא ירו, כי הם ידעו שהם יחטפו.
רם בן ברק: אני חושב שבעניין הזה של חיז
רם בן ברק: באללה אנחנו הרבה יותר חזקים מחיזבאללה, ואם הם היו תוקפים אותנו, הם היו חוטפים פי אלף, אבל גם אנחנו היינו משלמים מחיר.
רם בן ברק: אני חושב שגם אם היינו נגררים למלחמה מיותרת כזאת – וכבר נגררנו בלבנון למלחמות מיותרות, אני מזכיר לכם, מאוד מיותרות – אם היינו נגררים למלחמה כזאת ובסופו של דבר היינו יושבים לעשות הסכם, ההסכם הזה היה נראה אותו דבר.
רם בן ברק: אז אם הצלחנו בתבונה מדינה להגיע להסכם - -
שמחה רוטמן: להיכנע.
רם בן ברק: - - ובלי להיכנע להגיע להסכם שמשרת אותנו, לדעתי נותן לנו הישגים מדיניים יוצאים מן הכלל, נותן לנו הישגים אסטרטגיים-ביטחוניים יוצאים מן הכלל לדעתי, בלי שירינו כדור אחד – אז ברור שזה עדיף.
רם בן ברק: לכן אני חושב שההסכם הזה מצוין.
רם בן ברק: אני מבין שיש כאן חילוקי דעות, חבל לי עליהם, אבל זה המצב.
רם בן ברק: אני חושב שניצלתם את זה גם לתעמולת בחירות, אבל לא נורא.
רם בן ברק: אני מודה לכולם שהגיעו ומקווה שההסכם הזה ייחתם בקרוב, ימנע עימותים מיותרים ויביא לנו גם ביטחון וגם הישגים כלכליים.
הוועדה המסדרת): צהריים טובים
הוועדה המסדרת):  אני מתכבד לפתוח את הישיבה הראשונה של ועדת החוץ והביטחון הזמנית
הוועדה המסדרת):  אני שמח לראות נציגות מכובדת מאוד מכל סיעות הבית
הוועדה המסדרת):  סדר הדברים יהיה כך: בסיום דבריי נעשה הצבעה
הוועדה המסדרת):  בהנחה וההמלצה תתקבל ויואב גלנט ימונה כיושב-ראש זמני, אנחנו נחליף מקומות
הוועדה המסדרת):  ידבר יושב-ראש הכנסת, ידבר יושב-ראש הוועדה המיועד ולאחר מכן חברי הכנסת מוזמנים לשאת דברי ברכה
הוועדה המסדרת):       הגענו לכאן מוועדת ישיבת הכספים הזמנית, שם נבחר חבר הכנסת גפני ליושב-ראש
הוועדה המסדרת):  אני אומר את זה כי בעיניי היה שם תקדים לא טוב, בו חלק מחברי האופוזיציה בחרו להצביע נגד, אני אומר את זה בעיקר לחברי הכנסת הצעירים, דבר שלא קרה מעולם לפי זכרוני
הוועדה המסדרת):  זה תקדים רע בעיני, אבל אני כמובן אומר רק את דעתי וכל חבר כנסת זכאי לעמדתו בהצבעה הזו וכך יהיה
הוועדה המסדרת):  אני רק מבקש שוב לחשוב היטב אם זה באמת המסר שאתם רוצים להעביר
הוועדה המסדרת):      מעבר לכך, אין ספק שחברי, חבר הכנסת יואב גלנט ראוי ונשמח, אני בוודאי, לראות אותו גם כשר הביטחון בממשלה הבאה
הוועדה המסדרת):  ייחלתי לו ברכה פשוטה, שהקדנציה הזו, כיושב-ראש הוועדה הזמנית של ועדת חוץ וביטחון תהיה קצרה מאוד
הוועדה המסדרת):  זו הברכה הפשוטה שהוא קיבל ממני
הוועדה המסדרת):       אני עובר להקראת הנוסח ונעבור להצבעה: "מינוי יושב-ראש הוועדה הזמנית לענייני חוץ וביטחון
הוועדה המסדרת):  בהתאם להוראות סעיף 106 א(1) לתקנון הכנסת, ועדה תבחר יושב-ראש מבין חבריה לפי המלצת ועדת הכנסת
הוועדה המסדרת):  לעניין הועדות הזמניות, מחליפה הוועדה המסדרת את ועדת הכנסת והיא החליטה להמליץ לוועדה הזמנית לענייני חוץ וביטחון לבחור בחבר הכנסת יואב גלנט כיושב-ראש הוועדה"
הוועדה המסדרת):      היו בוועדת הכספים קצת בעיות עם ההצבעה, אז אני רוצה שתדע בדיוק מי החברים בוועדה ומי צריך להצביע
הוועדה המסדרת):  מנהל הוועדה בבקשה
אסף פרידמן: ברשותך אעבור על רשימת חברי הוועדה
אסף פרידמן:  טלי גוטליב מהליכוד מחליפה את אבי דיכטר
אסף פרידמן:  סימון דוידסון מחליף את יוראי להב הרצנו
אסף פרידמן:  ארבעה חברי יש עתיד
אסף פרידמן:  חברי הכנסת בן גביר ואופיר סופר מעוצמה יהודית והציונות הדתית
אסף פרידמן:  חברי הכנסת אייזנקוט, מתן כהנא, מיכאל ביטון ושרן השכל מהמחנה הממלכתי אינם נמצאים
אסף פרידמן:  יואב בן צור מש"ס נמצא
אסף פרידמן:  שרון ניר מישראל ביתנו וישראל אייכלר מיהדות התורה
אסף פרידמן:  גלעד קריב ואפרת רייטן מהעבודה לא נמצאים
הוועדה המסדרת): האם חבר הכנסת בועז ביסמוט יכול להצביע עבור יואב גלנט, או שהוא חייב להצביע?
מירי פרנקל שור: חבר הכנסת ביסמוט רק ממלא מקום, כך שגלנט צריך להצביע
הוועדה המסדרת): אז אתה גם מצביע עבור עצמך
הוועדה המסדרת):  מי בעד מינוי חבר הכנסת גלנט כיושב-ראש זמני לוועדת חוץ וביטחון?
הוועדה המסדרת): נמנעים – אין
הוועדה המסדרת): תודה לכולם, ההצעה אושרה
הוועדה המסדרת):  אני מפנה את מקומי ליושב-ראש
יואב גלנט: בוקר טוב לכולם
יואב גלנט:  ראשית תודה, גם לאלה שהצביעו בעדי וגם לאלה שהצביעו נגדי אבל הצביעו
יואב גלנט:  נמצא אתנו יושב-ראש הכנסת, חבר הכנסת מיקי לוי שיישא דברי פתיחה
מיקי לוי: תודה רבה
מיקי לוי:  אני חוזר על דברים שאמרתי, אולי ביתר שאת, בוועדה הקודמת
מיקי לוי:  אמנם לא הייתי אף פעם חבר בוועדה המכובדת הזאת, אבל זו אחת הוועדות היותר חשובות בכנסת ישראל, לעיתים, לא הייתי רוצה לומר חורצים גורלות, אבל בהחלט דנים בנושאים שהם ברומו של עולם, בחלק העליון ביותר של נושא הביטחון של מדינת ישראל
מיקי לוי:        לפני שאאחל לך, אני רוצה לאחל לחברים שעזבו את הוועדה
מיקי לוי:  ליושב-ראש הוועדה הקודם רם בן ברק, בהצלחה, תודה על השנה וחצי שעשית כאן
מיקי לוי:  לך, למרות שזה זמני, אני מצטרף לדברים שאמר חבר הכנסת קיש שאני מאחל לך שזה לא יהיה זמני
מיקי לוי:  אין ספק שניסיונך הצבאי, המקצועיות שלך, שההבנה שלך תתרום רבות לוועדה ואני מאחל לך הצלחה בהמשך הדרך
מיקי לוי:  הצלחה שלך, של הוועדה כולם, בלי פוליטיקה, היא הצלחה של מדינת ישראל
יואב גלנט: תודה רבה
יואב גלנט:  אדוני יושב-ראש הכנסת, חבר הכנסת מיקי לוי, יושב-ראש הוועדה המסדרת חבר הכנסת יואב קיש
יואב גלנט:  יושב-ראש הוועדה היוצא חבר הכנסת רם בן ברק
יואב גלנט:  מזכיר הכנסת דן מרזוק, חבריי חברי הכנסת, מנהל ועדת חוץ וביטחון אסף פרידמן, היועצת המשפטית לוועדה עורכת הדין מירי פרנקל שור, חברי הצוות המקצועי וכל המשתתפים
יואב גלנט:      האיומים על ביטחון ישראל והפעילות לביצור ביטחונה ומעמדה של מדינת ישראל אינם חדלים לרגע והם אינם תלויים במציאות הפוליטית העכשווית
יואב גלנט:  האתגרים הביטחוניים והאסטרטגיים מורכבים, המשימות רבות והיעדים והחזיתות מגוונים
יואב גלנט:  מתן ביטחון והקנייה של תחושת ביטחון היא חובתה של מדינת ישראל כלפי כל אזרחיה, ללא יוצא מן הכלל
יואב גלנט:       המשימה של ועדת חוץ וביטחון היא לוודא בתוקף סמכותה החוקית כי כלל הפעולות לקידום ולחיזוק ביטחונה ומעמדה הבין לאומי של מדינת ישראל מתקיימות כנדרש על ידי צה"ל, המוסד, שב"כ, המערכת הדיפלומטית וגופים נוספים
יואב גלנט:  נפעל ברוח הזו באמונה, בתחושה של שליחות ומתוך רצון כן להכווין ולסייע לגופי הביטחון והחוץ למלא את שליחותם
יואב גלנט:       ביטחון ישראל הוא משימה משותפת לכולנו
יואב גלנט:  חברי הוועדה שמייצגים גם את הקואליציה וגם את האופוזיציה כאחד יתאחדו, אני מקווה, סביב האתגר המשותף הזה כי, כפי שאמרתי, זו משימה של כולנו
יואב גלנט:       לסיום, בנימה אישית, אומר שכשם שפעלתי כל חיי באחריות, ביסודיות ובנחישות לביצוע ולהשלמה של כל משימה ביטחונית
יואב גלנט:  כך אעשה גם כיושב-ראש הזמני של ועדת חוץ וביטחון
יואב גלנט:  בהצלחה לכולנו
יואב גלנט:  הדיון פתוח כעת להתייחסויות, בבקשה
מיקי לוי: אני מבקש את רשותך לעזוב, יש לי עוד כמה דברים לעשות היום
מיקי לוי:  תודה רבה ובהצלחה
יואב גלנט: תודה
יואב גלנט:  חבר הכנסת אופיר אקוניס בבקשה
אופיר אקוניס: תודה אדוני היושב-ראש
אופיר אקוניס:  בראש ובראשונה אני רוצה לברך אותך, האלוף במילואים יואב גלנט, יש לך באמת הרבה מאוד זכויות בביטחון ישראל בעשורים האחרונים במגוון תפקידים במטה הכללי וביחידות רבות ומגוונות בצבא וגם בתפקיד מזכיר צבאי של ראש ממשלה, דבר שבוודאי חשוב למערכת היחסים בין הממשלה לכנסת ולכל העבודה בציבוריות הישראלית המשתקפת בבית הזה ובמקומות אחרים
אופיר אקוניס:  מידת ההתאמה לתפקיד גם חשובה
אופיר אקוניס:  אמנם אנחנו בוועדה זמנית, אבל גם לוועדה זמנית ראוי שיעמוד בראשה אדם בעל שיעור קומה ביטחוני
אופיר אקוניס:  לכן הדבר כפול ומכופל מבחינתי
אופיר אקוניס:  לא רק העניין הפוליטי, סידור לכמה שבועות, ברור לכולם בחדר הזה שהוועדה הזו היא זמנית, העומד בראשה ורבים מחבריה שכאן, אני מעריך שבהם אני, גם באופן זמני
אופיר אקוניס:      אני רוצה לברך גם את הוועדה המסדרת ואת הכנסת על מהירות ההקמה של הוועדה הזאת
אופיר אקוניס:  היושב-ראש התייחס גם לזה שהמצב באזורנו הוא כזה שהאויבים אינם מחכים להקמת ממשלה בישראל הם כל הזמן פועלים כדי לפגוע בנו
אופיר אקוניס:  אנחנו רואים את זה בגזרה הפלסטינית, ראינו את זה בפיגוע הנוראי באריאל בשבוע שעבר ובפיגועים נוספים שהיו כאן בחודשים האחרונים בגבולות
אופיר אקוניס:       לכן אני בטוח בעניין הזה, ישנם חילוקי דעות פוליטיים על תפיסות וברור שזה חלק מהמקום הזה וזה גם בא לידי ביטוי בוועדה הזאת
אופיר אקוניס:  אגב, הוועדה הזאת, כשמה כן היא, עסקה בעשורים האחרונים בעיקר בענייני ביטחון אבל אני חושב שמדיניות החוץ של ישראל, הבריתות או הפרת בריתות ודברים שקורים במדיניות החוץ של ישראל, גם כן צריכים להיות על השולחן של הוועדה הזאת וכמובן על שולחנם של ועדות המשנה שבוודאי תוקמנה עם ההקמה של הוועדה הקבועה
אופיר אקוניס:       אדוני היושב-ראש, אני בטוח שכולנו נתייצב כאן בכל עת על אף שאנחנו נחשבים כוועדה זמנית, לכל דיון, לכל סקירה ולכל פעולת פיקוח
אופיר אקוניס:  אני חבר בבית הזה משנת 2009 והייתי גם חבר קבוע בוועדת חוץ וביטחון, כולל בכמה מבצעים צבאיים שהיו בגבול הדרומי בעת שכיהנתי כחבר בוועדת חוץ וביטחון, זו לא מילה גסה לפקח, לשאול את השאלות
אופיר אקוניס:  חובתנו היא לשאול את השאלות
אופיר אקוניס:       אתה יכול אדוני לקרוא לנו בכל עת, אני מניח שהדברים לשיקול דעתך כמובן, אבל כמובן לביצור ביטחונה של מדינת ישראל, של אזרחי ישראל
אופיר אקוניס:  אם יורשה לי, אנחנו כאן, בועז, על המשמר
אופיר אקוניס:  תודה רבה ובהצלחה
יואב גלנט: תודה חבר הכנסת אקוניס
יואב גלנט:  היושב-ראש היוצא, חבר הכנסת רם בן ברק בבקשה
רם בן ברק:   בוקר טוב
רם בן ברק:  ראשית אני רוצה לאחל לך הצלחה
רם בן ברק:  לא יכולתי לחשוב על מחליף ראוי ממך, עם הניסיון שלך לתפקיד ואני שמח מאוד שנבחרת
רם בן ברק:  ההצבעה שלנו נגד הייתה הצבעה מחאתית, על הדרך בה הקואליציה בוחרת לבחור את הוועדות ועל הפרוצדורה, אבל בהחלט היא לא אישית נגדך
רם בן ברק:  אני מאחל לך הרבה הצלחה ואני בטווח שתעשה את זה כמו שצריך
יואב גלנט:  חבר הכנסת אופיר סופר בבקשה
אופיר סופר: קודם כל ברכות
אופיר סופר:  אמרו שזה תפקיד זמני וניסיתי לחשוב מה אתה צריך במחסנית כדי לקפוץ אם חלילה יקרה משהו
אופיר סופר:  אבל לך לא צריך להגיד שום דבר בעניין של כוננות וכשירות
אופיר סופר:  אני רוצה לומר משהו כאמירה, כי בסוף מישהו יחליף אותך בזמן הקרוב ואני לא יודע אם אהיה בהזדמנות הזו, אבל זה קשור לכוננות וכשירות שלנו
ישראל אייכלר: אפשר להבין מזה שוויתרתם על משרד הביטחון?
אופיר סופר: נשארת עיתונאי? סוגיות שקשורות לצבא וחברה בסופו של דבר משליכות בהחלט על הלכידות, על רוח העם
אופיר סופר:  בהקשר הזה גם הטיפול בפצועי צה"ל
אופיר סופר:  כאן זו הזדמנות להגיד תודה לחברי, היושב-ראש הקודם חבר הכנסת רם בן ברק  שלא הניח לרגע מסדר היום בעניין הזה ולאחל לכולנו כנסת נפלאה
אופיר סופר:  תודה
יואב גלנט:  חבר הכנסת איתמר בן גביר בבקשה
איתמר בן גביר: תודה רבה אדוני היושב-ראש
איתמר בן גביר:  מצטרף לכל הברכות שהכהונה הזו תהיה כהונה זמנית
איתמר בן גביר:  יחד עם זאת, מהיכרותי אותך ויצא לי להכיר אותך בשנה האחרונה, נדמה לי שכולנו רגועים כשההגה כאן בידיים שלך כל יום כל דקה
איתמר בן גביר:  אני באמת מאחל לך להגשים את מטרות הוועדה, לפקח על מה שצריך לפקח ובעזרת השם בקרוב להיות שותף בממשלת ימין מלא-מלא, שתביא ביטחון לעם ישראל, תודה
יואב גלנט:  חבר הכנסת יולי אדלשטיין
יולי יואל אדלשטיין: תודה וברכות לך יואב
יולי יואל אדלשטיין:  כולם דברו על כך שהוועדה זמנית, בעיני היא הנותנת
יולי יואל אדלשטיין:  אנחנו לא יכולים עכשיו להיכנס לתקופה עם מתלמדים
יולי יואל אדלשטיין:  כפי שכבר אמרו לפני ענייני ונושאי הביטחון לא נרדמים בתקופות מעבר לכן חשוב מאוד שנכנסת לתפקיד הזה
יולי יואל אדלשטיין:  אני מצטרף לכל אלה לפני שכבר אחלו לך להיות בתפקיד הזה פרק זמן קצר ביותר, אבל גם אם פרק הזמן הזה קצר חשוב מאוד להיכנס לפעולה
יולי יואל אדלשטיין:       כיושב-ראש כנסת מטבע הדברים לא השתתפתי בפעילות של הוועדות פרט לוועדה הזו, עם דגש על ועדות המשנה, כי זה אחד המקומות שאתה כן מרגיש שהכנסת מעורבת בהחלטות גורליות, לא בכדי החוק מצווה להקים ועדת חוץ וביטחון זמנית וועדת כספים זמנית, כי אלה נושאים שאי אפשר לומר שאנחנו בהפסקה או בחופש
יולי יואל אדלשטיין:       אז כמו כל הדוברים לפני אני מאחל לך המון הצלחה וכפי שנאמר, אנחנו כאן לרשותך בפעילות של הוועדה הזמנית, תודה
יואב גלנט:  חבר הכנסת יואב בן צור בבקשה
יואב בן צור: אדוני היושב-ראש אני מצטרף לברכות
יואב בן צור:  יש לך כבר שם של מצביא
יואב בן צור:  מהעבר שעבדתי אתך והיית במשרד השיכון והיו סוגיות ביטחוניות שקשורות להר הזיתים ראיתי כמה אתה נחוש לפתור את הבעיה
יואב בן צור:  באמת בתקופתך היה שקט יחסי בהר הזיתים ואנשים יכלו להגיע, הנגשת את המקום לציבור המבקרים
יואב בן צור:  אין לי ספר שעברך הצבאי וכל הפעולות שעשית יעזרו לך להגיע לרמות הגבוהות של עיסוק בביטחון המדינה
יואב בן צור:  כולנו מקווים ובטוחים שזהו עיסוק זמני לחלוטין, הגם שהוא חשוב מאוד
יואב בן צור:  כמי שהיה חבר בוועדת חוץ וביטחון  וגם בוועדות המשנה, אין לי ספק שתדע להצעיד נכון גם בזמן הקצר ולעשות את העבודה היסודית שעשית במשך כל השנים
יואב בן צור:  בהצלחה
יואב גלנט:  חבר הכנסת ישראל אייכלר
ישראל אייכלר: תודה רבה אדוני היושב-ראש
ישראל אייכלר:  גם אני בין המברכים
ישראל אייכלר:  זה קצת מוזר לברך אדם שתפקידו יהיה קצר במקום הזה, אבל אני חושב שמי שלא רצה אותך כרמטכ"ל יקבל אותך בעזרת השם שר הביטחון
ישראל אייכלר:  אני לא מדבר פוליטית אלא על התאמה לתפקיד
ישראל אייכלר:  כל תפקיד הוא חשוב, אם מקימים ועדת חוץ וביטחון זמנית סימן שצריך את הדבר הזה
ישראל אייכלר:  שהקדוש ברוך הוא יברך אותך בכל מקום אשר תלך, שתוכל להביא מהניסיון שלך, מהנחישות שלך, מהיושרה שלך ובעזרת השם תעשה ותצליח
יואב גלנט:  חבר הכנסת ניר ברקת
ניר ברקת: ברכות יואב, אין ראוי ממך
ניר ברקת:  הפניה שלי היא לא רק לברך אותך שזה יהיה קצר, אלא גם לפנות לחברנו שעכשיו הצביעו נגד
ניר ברקת:  כשאני הייתי חבר בוועדת החוץ והביטחון תמיד שמנו את השיקולים הפוליטיים בצד ושמנו את האינטרסים של מדינת ישראל מעל הכול
ניר ברקת:  אני מקווה שמיד תכנסו לתמונה
ניר ברקת:  פה ושם יש חלקים של הוועדה שהם פתוחים, אבל בוודאי בחלקים הסגורים, לשים את האינטרסים של מדינת ישראל לפני הכול ולסייע לחבר הכנסת גלנט בביצוע תפקידו
ניר ברקת:  אני לרשותך
יואב גלנט:  חברת הכנסת שרון ניר
שרון ניר: צהרים טובים
שרון ניר:  ברכות לך חבר הכנסת יואב גלנט על המינוי המאוד ראוי נוכח מקצועיות, ניסיון עשיר ועבר ותיק
שרון ניר:  אני מברכת אותך
שרון ניר:  אני חושבת שוועדת חוץ וביטחון זו ועדה שהתכלית שלה היא קודם כל ומעל הכול ביצור ביטחונה של מדינת ישראל ונוכח זה שהמינוי ראוי, אני מברכת עליו, בהצלחה
יואב גלנט:  האם יש מישהו מחברי הכנסת שרוצה להוסיף משהו?
טלי גוטליב: אני מבקשת לומר משהו למרות שלא ביקשתי רשות
טלי גוטליב:  קטונתי כמובן, אבל אם יש משהו שחייב להיות ברור לכולם, יש דברים שהם לא נרכשים